CELEX: 51988PC0030
Language: da
Date: 1988-02-09
Title: FORSLAG TIL RAADETS FORORDNING OM INDGAAELSE AF AFTALEN MELLEM DET EUROPAEISKE OEKONOMISKE FAELLESSKAB OG REGERINGEN FOR DEN ISLAMISKE FORBUNDSREPUBLIK COMORERNE OM FISKERI UD FOR COMORERNE

Nr. C 73/6                              De Europæiske Fællesskabers Tidende                               19. 3. 88
                                                           II
                                                (Forberedende retsakter)
                                          KOMMISSIONEN
           Forslag til Rådets forordning (EØF) om indgåelse af Aftalen mellem Det Europæiske Økono-
           miske Fællesskab og Regeringen for Den Islamiske Forbundsrepublik Comorerne om fiskeri ud
                                                    for Comorerne
                                               KOM(88) 30 endelig udg.
                                   (Forelagt af Kommissionen den 15. februar 1988)
                                                     (88/C 73/07)
           RÅDET FOR DE EUROPÆISKE FÆLLESSKABER HAR —
           under henvisning til Traktaten om Oprettelse af Det Europæiske Økonomiske Fællesskab,
           særlig artikel 43,
           under henvisning til forslag fra Kommissionen,
           under henvisning til udtalelse fra Europa-Parlamentet, og
           ud fra følgende betragtninger:
           Fællesskabet og Comorerne har forhandlet og paraferet en aftale om fiskeri ud for Comorerne,
           som sikrer fiskerimuligheder for Fællesskabets fiskere i farvandene, som henhører under
           Comorernes højhedsområde eller jurisdiktion;
           det er i Fællesskabets interesse at godkende denne aftale —
           UDSTEDT FØLGENDE FORORDNING:
                                                        Artikel 1
           Aftalen mellem Det Europæiske Økonomiske Fællesskab og Regeringen for Den Islamiske
           Forbundsrepublik Comorerne om Fiskeri ud for Comorerne godkendes herved på Fællesskabets
           vegne.
           Teksten til aftalen er knyttet til denne forordning.
                                                        Artikel 2
           Formanden for Rådet bemyndiges til at udpege de personer, der er beføjet til at undertegne
           aftalen med bindende virkning for Fællesskabet.
                                                        Artikel 3
           Denne forordning træder i kraft på tredjedagen efter offentliggørelsen i De Europæiske Fælles-
           skabers Tidende.
           Denne forordning er bindende i alle enkeltheder og gælder umiddelbart i hver medlemsstat.